Ferdie Mulder oor Abel Pienaar se "krities-rasionele" stompsinnige onnoselheid. | hier staan ek
Ferdie Mulder oor Abel Pienaar se "krities-rasionele" stompsinnige onnoselheid.
Dis soos toe Dr Braam Hanekom in 'n verklaring impliseer het mense wat kinderlik glo besin en redeneer nie met erns oor wesensvrae nie.* Hy het skynbaar ingekoop in die belaglikheid wat die hele wêreld in die algemeen, en Abel Pienaar in die besonder, verkoop: As jy krities en rasioneel is kan jy nie meer die Bybel glo soos ons nog altyd geglo het nie.
Op Ferdie se blog:
Abel Pienaar skryf onlangs die volgende oor die NG Kerk en Jean Oosthuizen: "Enige kritiese rasionele benadering word vinnig afgeskiet as ongeloof en rebellie. Presies dit is wat in Jean (Oosthuizen) se geval gebeur het. Die kerk strukture het nie baie gehou van sy kritiese stem binne hulle geledere nie. Dink maar net wat 'n waardevolle bydrae hy nog kon gemaak het – natuurlik as hulle eerder na hom geluister het, in plaas van om hom net as die vyand te beskou."
Ferdie noem die graaf sommer reguit so op sy graafnaam: Dis Bollie. (En hy bedoel nie die blou konyntjie nie.) Abel, jy praat bollie. Die kerk is juis aan die sterf omdat hulle die sogenaamde "krities-rasionele" ouens geglo het.
Mooi so, Ferdie. So 'n bek moet jêm kry!
Lees Ferdie se blog pos hier: http://www.opgestaan.com/2/post/2013/03/die-kritiese-rasionele-benadering-en-die-ng-kerk.html
(* Ter wille van regverdigheid, lees asb Dr Hanekom se antwoord onderaan die pos by die skakel hierbo.)
3 thoughts on "Ferdie Mulder oor Abel Pienaar se "krities-rasionele" stompsinnige onnoselheid."
13/03/2013 at 2:41 pm
'n Mens kan net wonder wat die eerwaarde Pienaar bedoel met "… Dink maar net wat 'n waardevolle bydrae hy nog kon gemaak het. …"
Ek het gedink en gevind "niks nie", inteendeel, baie skade as dit waarvoor hy staan toegelaat word.
In die sekulere wereld word 'n industriele spioen krimineel vervolg.
Diegene wat sulke twak (JO se spekulatiewe fiksie) goedpraat in die kerk verband, behoort die volle tug van die kerk beleef.
Pingback: John Lennox: Kan mense wat "rasioneel -krities" dink die Bybel glo? | hier staan ek
06/04/2013 at 9:00 pm
OOP GESPREK tussen 'n Gelowige en 'n Ongelowige – "Iemand moet verkeerd wees…"
Kom word deel van die debat waar daar eerlik oor die Christelike geloof, die wetenskap en eietydse spiritualiteit gesels gaan word. Kom kyk self of dit moontlik is om 'n sinvolle gesprek tussen 'n Christen en 'n vrydenker te voer. Aan die einde sal daar ook geleentheid vir vrae wees.
Die sprekers is ds. Roedolf Botha (NG Kerk) en dr. Abel Pienaar (Renaissance Gemeente).
Dit sal plaasvind Donderdagaand 18 April om 19h00 by die NG Kerk Oosterlig se Interaktiewe Ouditorium by Leastraat 469, Constantiapark, Pretoria.